laion/Wikipedia-Exotic huggingface dataset:
Eesti Töölisspordi Liit

Eesti Töölisspordi Liit oli 1927–1940 tegutsenud spordiliit. Liit asutati 16. detsembril 1927. Liidu liikmeid: Tallinna Töölisspordi Ühing Eesti sport läbi aegade. Tallinn: Inreko Press, 1996. Lk 190 Sissekanne Rahvusarhiivi infosüsteemis: Eesti Töölisspordi Liit (vaadatud 27.08.2018)
Sakala (selts)

Viljandi Spordiselts Sakala oli 1928–1940 ja 1942–1944 Viljandis tegutsenud spordiselts. Selts asutati 21. juunil 1928. Tänapäeval tegutseb Viljandis Sakala-nimeline kergejõustikuselts (asutatud 1998). Eesti sport läbi aegade. Tallinn: Inreko Press, 1996. Lk 190 Viljandi Kergejõustikuselts Sakala Eesti spordiregistris (vaadatud 28.08.2018)
Stolica mäestik

Stolica mäestik (slovaki Stolické vrchy) on mäestik Slovakkia keskosas, mis on osa Lääne-Karpaatidest ja ühtlasi on see ka osa Slovaki maagimäestikust. Selle regiooni kõrgeim tipp on Stolica (1476 m), mis on ühtlasi ka Slovaki maagimäestiku kõrgeim tipp. Mäestiku piiride täpne määratlemine on raske, kuna seda ümbritsevate orgude ja vesikondade süsteem võimaldab seda tihti mitmeti määratleda. Nõnda ühendabki poola geograaf Jerzy Kondracki mäestiku Revúca kõrgustiku ja Muránska planinaga ühtseks, Rudawy Gemerskie nime kandvaks maastikuregiooniks. Mäestikku võib jagada neljaks alampiirkonnaks. Mäestiku keskosa moodustavad Klenovi mäestik, mille kõrgeim tipp on Ostrá (1011 m); selle piirkonna lõunanõlvadel ulatuvad kõrgused 350 meetrit üle merepinna, ja Tŕstie, mille kõrgeim tipp on Tŕstie (1132 m); selle piirkonna edelanõlvadel ulatuvad kõrgused 320 meetrit üle merepinna. Tŕstie põhjapoolsem osa kuulub Muránska planina rahvusparki. Mäestiku lääneosa moodustab Málineci mäestik, mille kõrgeimaks tipuks on Jasenina (995 m), selle piirkonna lõunanõlvad ulatuvad 320 meetrit üle merepinna. Kõige kõrgem on mäestiku põhjaosa Stolica, mida eraldab ülejäänud mäestikust Muráňi jõe org. Selle kõrgeim tipp on Stolica, teised kõrgemad tipud on Kohút (1409 m), Kohút (1409 m), Falterov vrch (1338 m) ja Buchvald (1293 m). Ka selle piirkonna põhjapoolsem osa kuulub Muránska planina rahvusparki. Stolica edelaosa ulatub 350 meetrit üle merepinna. Mäestiku kõrgem osa on metsane, valdavalt kasvavad seal kuused, madalamates osades ka pöögid, valgepöögid ja tammed. Mäestikus on väikesi kaevandusi, tähtsaim asula on Kokava nad Rimavicou kaevanduslinn. Stolica mäestik piirneb järgmiste geograafiliste piirkondadega: lõunas Revúca kõrgustiku, põhjas Muránska planina, läänes Vepori mäestiku, kirdes Madal-Tatra, Voloveci mäestiku ja Slovakkia Paradiisiga. Jerzy Kondracki Fizycznogeograficzna regionalizacja Czech, Słowacji, Węgier i Rumunii w układzie dziesiętnym, "Przegląd Geograficzny", kd LXVIII, z 3-4, 1996, lk. 457-466 Mazúr, E., Lukniš, M. 1986, Geomorfologické členenie SSR a ČSSR. Časť Slovensko. Slovenská kartografia, Bratislava Infot piirkonna kohta; fotod (tšehhi keeles)
Väinämöinen (laev)

Väinämöinen oli Soome soomuslaev. Laeva ehitas ettevõte Ab Crichton-Vulcan Oy Turus. Laev lasti vette 29. aprillil 1932. Laeva kasutas Soome merevägi rannakaitses. Laev lammutati umbes 1968. Laeva pikkus oli 93,0 m ja laius 16,9 m. Laeva sõsarlaev oli Ilmarinen. Julkaistu 24.11.2010 - 16:00. Päivitetty 24.04.2018 - 13:16, YLE Elävä arkisto, Panssarilaivat olivat Suomen laivaston ylpeys, yle.fi
Revúca kõrgustik

Revúca kõrgustik (slovaki Revúcka vrchovina) on mäestik Slovakkia keskosas, mis on osa Lääne-Karpaatidest ja ühtlasi ka Slovaki maagimäestikust. Selle regiooni kõrgeim tipp on Veľký Radzim (998 m). Kõrgustiku piire täpselt määratleda on raske, kuna seda ümbritsevate orgude ja vesikondade süsteem võimaldab seda tihti mitmeti määratleda. Nõnda ühendabki poola geograaf Jerzy Kondracki kõrgustiku Stolica mäestiku ja Muránska planinaga ühtseks Rudawy Gemerskie nime kandvaks maastikuregiooniks. Mäestiku lääneosa veed voolavad Ipoly jõkke, idapoolne osa jääb aga Sajó vesikonda. Piirkonda iseloomustavad kohaliku tähtsusega rauakaevandused. Tähtsaks turismiobjektiks on Ochtinská aragoniidikoobas. Revúca kõrgustik piirneb järgmiste geograafiliste piirkondadega: loodes Vepori mäestiku, põhjas Stolica mäestiku, idas ja kirdes Voloveci mäestiku, läänes Ostrôžky mäestikuga lõunas Lõuna-Slovaki nõo ning kagus Slovaki karsti ja Rožňava nõoga Jerzy Kondracki Fizycznogeograficzna regionalizacja Czech, Słowacji, Węgier i Rumunii w układzie dziesiętnym, "Przegląd Geograficzny", kd LXVIII, z 3-4, 1996, lk. 457-466 Mazúr, E., Lukniš, M. 1986, Geomorfologické členenie SSR a ČSSR. Časť Slovensko. Slovenská kartografia, Bratislava Infot piirkonna kohta; fotod (tšehhi keeles)
Siida

Siida (soome keeles lapinkylä) on saamide ajalooline territoriaalüksus, külade süsteem. Mingi rühm saame võis aasta ringi liikuda vaid oma siida piires. https://reisikirjad.gotravel.ee/ajakiri/siida-saami-kultuuri-lahutamatu-osa/
Siida (muuseum)

Siida on Soomes Inari külas Inari järve ääres asuv looduskeskus ja saamide kultuurikeskus-muuseum. Siida on ühtlasi saamide rahvusmuuseum. Siidas saab näha saami kultuuriga seonduvat, samuti on seal vabaõhuekspositsioone. Piirkonnast on leitud arheoloogilisi leide, mis arvatakse ulatuvat kuni 9000 aasta tagusesse aega. 2024. aastal on Siida Euroopa aasta muuseum. "The winners of EMYA2024 are announced!". europeanforum.museum. Vaadatud 6.5.2024 Siida koduleht
Patricio Rivas

Patricio Rivas (1810 – 12. juuli 1867 León) oli Nicaragua poliitik ja advokaat, kahel korral Nicaragua ülemdirektor ja ühe korra William Walkeri kontrolli all olev Nicaragua president. Ta sündis aastal 1810. Esimest korda sai ta Nicaragua riigipeaks 15. mail 1839, mil ta oli kuus päeva ülemdirektori kohusetäitja. Aastal 1840 valiti ta taas ülemdirektoriks, kuid märtsis 1941 astus ta ametist tagasi. Aastal 1855 võitsid William Walkeri väed Nicaragua vägesid ja konservatiivide esindaja José María Estrada oli sunnitud ametist lahkuma. Tema asemel sai presidendi kohusetäitjaks liberaalide esindaja Patricio Rivas, kes oli algselt Walkeri kontrolli all. Kui Costa Rica president Juan Rafael Mora Porras protesteeris flibustjeeride kohalolu üle Nicaraguas, kuulutas Rivas aastal 1856 Costa Ricale sõja ja saatis oma väed Guanacastesse. Need said aga Santa Rosa lahingus lüüa ja Costa Rica vägedega liitusid ka Nicaragua konservatiivide esindajad. Järgnes teine Rivase lahing, kus flibustjeerid taas lüüa said. Sellele järgnesid kongressis valimised, kus lisaks Rivasele kandideerisid veel Trinidad Salazar ja Máximo Jerez. Kuigi keegi ei saavutanud neist otsustavat edu, näis viimane osutuvat võidukaks, aga WIlliam Walker lasi need valimised tühistada ja käskis Patricio Rivasel 10. märtsil 1856 uued valimised korraldada. 14. märtsil mõistis Rivas oma kõnes Walkeri dekreedi hukka ja lõpetas sidemed isehakanuga. Seejärel suundus Rivas Granadast Leóni. Algselt näis, et nende vahel puuduvad lahkhelid, kuid peagi asus Rivas Chinandega piirkonnas uusi valimisi korraldama, mida Walker poleks saanud mõjutada. Vahepeal Granadasse suundunud Walker kuulutas seepeale Rivase ametist kõrvaldatuks ja määras tema asemel riigipea kohusetäitjaks Fermín Ferreri. Rivas kuulutas seepeale Walkeri Nicaragua reetjaks ja asus abi otsima Guatemalalt ning El Salvadorilt. Ühendatud väed asusid ründama Granadat ja Masayat. Costa Rica väed purustasid samal aja San Juani jõel paiknevad flibustjeeride väed. William Walker kapituleerus esimesel mail 1857. 24. juunil andis Rivas võimu üle huntale, kus riiki valitsesid koos liberaal Máximo Jerez ja konservatiiv Tomás Martínez. Nicaragua worldstatesmen.org La Prensa 29. oktoober 2007 Cementerio de Guadalupe desentierro histórico de León New York Times, 2. detsember 1856: NICARAGUA Reply to the Official Letter of Don Fermin Ferrer, Minister from Nicaragua
Teravmõigasroie

Teravmõigasroie ehk teravselgne mõigasroie on kumerate külgedega ja teravdatud harjaga mõigasroideprofiil. Esineb ümara mõigasroide kõrval gooti arhitektuuris alates 13. sajandist, sajandi lõpus hakkab asenduma keerukama profileeringuga roideprofiilidega, nagu näiteks pirnvöötprofiil. Eesti arhitektuuris esineb teravmõigasroie näiteks Haapsalu toomkirikus ning Kihelkonna kiriku võlviroietel. Analoogilist kergelt teravdatud harjaga turbaprofiili leidub Tallinna 14. ja 15. sajandi portaalipalestikes. Mõigasroie Roie https://fr.wikisource.org/wiki/Dictionnaire_raisonn%C3%A9_de_l%E2%80%99architecture_fran%C3%A7aise_du_XIe_au_XVIe_si%C3%A8cle/Boudin Kunstileksikon. Eesti Klassikakirjastus, 2001 http://www.rdklabor.de/wiki/Birnstab Eesti arhitektuur: Oskussõnastik. 1993
Põhjamaade muuseum

Põhjamaade muuseum (rootsi keeles Nordiska museet) on kultuuriloomuuseum Rootsis Stockholmis; ühtlasi suurim kultuuriloomuuseum Rootsis. Muuseumi kogudes on üle 1,5 miljoni museaali. Muuseum asutati 1873. 2017 külastas muuseumi 663 348 inimest. Muuseumi direktor on aastast 2015 Sanne Houby-Nielsen. Muuseumi koduleht
Alytuse rajoon

Alytuse rajoon on 1. järgu haldusüksus (rajoon) Leedus endise Alytuse maakonna aladel. Rajooni pindala on 1396 km². 2017. aasta seisuga elas seal 26 570 inimest. Rajoon moodustati 1950. aastal, tänapäevastes piiridest on aastast 1999. Rajoon koosneb järgmistest valdadest: Alytuse, Alovė, Butrimonysi, Daugai, Krokialaukise, Miroslavase, Nemunaitise, Pivašiūnai, Punia, Raitininkai ja Simnase vald. Halduskeskus on Alytuse linn, mis aga rajooni koosseisu ei kuulu. Tähtsamad asulad on Simnase ja Daugai linnad ning Butrimonysi, Krokialaukise ja Nemunaitise alevid. 2011. aasta seisuga olid elanikest 97,29% leedulased, 0,71% poolakad, 0,63 % tatarlased, 0,55% venelased, 0,1% ukrainlased, 0,09% valgevenelased, 0,06% sakslased ja 0,53% oli teistest rahvustest. Rajooni suurimad jõed on Nemunas ja selle lisajõed Varėnė ning Peršėkė. Rajooni idaosa jääb Dzūkija kõrgustikule. Seal on 70 järve, millest suurimad on Simnase järv, Žuvintas, Giluitis, Didžiulis ja Obelija. Rajooni territoorium jääb osaliselt Nemunase loogete regionaalpargi territooriumile, osaliselt aga Meteliai regionaalparki. Osa rajoonist kuulub ka Dzūkija rahvusparki, rajoonis asub Žuvintase biosfäärikaitseala. Geisčiūnai vana pirnipuu Žvirgždėnai mänd Ūdrija kirik Daugai küla Venciūnai Luksnėnai kabel Punane kivi Punia metsa mänd Noriūnai metsa kuusk Druskelė allikas Dzūkija Suurkivi Niedulise järv Ūdrija järv Atesysi järv Nuolatinių gyventojų skaičius metų pradžioje, vaadatud 12.02.2023. Rajooni koduleht (leedu keeles)
Brandfort

Brandfort on linn Lõuna-Aafrika Vabariigis Free State'i provintsis Lejweleputswa ringkonnas Masilonyana vallas. Brandfort on asutatud 1866. aastal, linnaõigused sai 1874. aastal. Teise buuri sõja ajal aastatel 1901–1902 asus Brandfordi lähedal kaks Briti võimude loodud tsiviilelanikkonna koonduslaagrit. Lõuna-Aafrika Vabariigi 2011. aasta rahvaloenduse andmetel oli Brandfordi elanikest mustanahalisi aafriklasi 52,27%, valgeid 45,05%, värvilisi 1,88%, India või Aasia päritolu inimesi 0,67% ja teisi 0,10%. Afrikaani keelt pidas emakeeleks 49,05% inimesi, sotho keelt 33,32%, koosa keelt 6,64%, tsvana keelt 4,10% ja inglise keelt 2,90%. Brandfort South Africa Brandfort Night Jar Travel Guide Brandfort British Concentration Camps of the South African War 1900-1902 https://census2011.adrianfrith.com/place/464007
Butrimonys

Butrimonys on alev (endine linn) Leedus Alytuse rajoonis, Butrimonysi valla halduskeskus. Alev asub merepinnast 120-130 meetri kõrgusel. Butimonysis on gümnaasium, postkontor ja raamatukogu. Alevi lähistel asub Butrimonysi hipodroom. Kooli juures tegutseb koduloomuuseum, vaatamisväärsuseks on sealne aastal 1926 valminud katoliku kirik. Asula pärineb tõenäoliselt Vytautase aegadest, kes asustas sinna tatarlasi ja pani aluse alevi kaguosas asuvale Tatari eeslinnale. Alevi staatuse sai asula aastal 1720. Aastal 1744 rajati sinna esimene kirik. Aastal 1782 sai Butrimonys linnaõigused. Aastal 1878 alev põles; tules hävis 39 sealsest 58 juudi majapidamisest. Linn põles taas aastal 1835. Elasid seal valdavalt käsitöölised, sealsest 140 majapidamisest 120 kuulus käsitöölistele. Lisaks oli seal neli poodi, tegutses ka kõrts. Aastal 1849 kaotas asula linnaõigused. Alev põles taas aastal 1856, kaks korda aastal 1869, ja viimaks veel aastal 1907. Aastal 1878 avati seal suur turuplats, kus kohtusid Venemaalt ja Saksamaalt tulnud kaupmehed. XIX sajandi algusest elasid Butrimonysis põhiliselt juudid. Tsaariajal oli alevi venekeelne nimekuju Бутрыманцы või Бутриманце. Aastal 1841 oli seal 2400 elanikku. Aastal 1941 hukkasid Saksa okupatsiooniväed alevi lähistel ligi 1000 sealset elanikku, enamik neist olid juudid. Ühe päevaga hukati 740 juuti, hukatute seas oli ka 303 last. Üks kohalikest juutidest, Khone Boyarski, jäi ellu ja pani toimunu kirja; hiljem hukati ka tema, ent ta aruanne säilis. Sõja ajal põles maha ka alevi keskosa. Aastaks 1957 oli alevisse jäänud vaid 847 elanikku. Nõukogude perioodil oli alev kohaliku kolhoosi keskasulaks, aastast 1979 tegutses seal ka linnukasvatussovhoos. Aastal 1989 rajati alevi lähistele hobusekasvatuskeskus, mille juures aastast 2000 tegutseb ka hipodroom. Koolimaja Keskväljak Tänavavaade Vana arhitektuur Meiras Simča - juudi rabi Bernard Berenson - USA kirjanduskriitik Senda Berenson Abbott - USA korvpallur Adas Jakubauskas - Leedu politoloog [1] Бутрыманцы. Энциклопедический словарь Брокгауза и Ефрона, Kd. 5 (9) : Буны — Вальтер. С.-Петербургъ, 1891., 85 lk. Бутриманце. Географическо-статистический словарь Российской империи, Kd. 1 (Аа — Гямъ-маликъ). СПб, 1862, 342 lk. Austin, Ben (1997). "The Einsatzgruppen -- Mobile Killing Units". Middle Tennessee State University. Cohen, Nathan (1989). "The Destruction of the Jews of Butrimonys as Described in a Farewell Letter from a Local Jew". Holocaust and Genocide Studies. lk 357–375. ISSN 1476-7937 Algimantas Miškinis. Butrimonys. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 674 lk. Alev portaalis vietoves.Lt
Katharévousa

Katharévousa (kreeka keeles Καθαρεύουσα, 'puhastav (keel)') on 19. sajandi alguses kujunenud kaasaegse kreeka keele konservatiivne vorm, mis oli kompromiss vanakreeka ja rahvakreeka keele (δημοτική dēmotikē) vahel. Algselt kasutati seda laialdaselt nii kirjandus- kui ka ametliku keelena, kuid harva igapäevases suhtluses. 20. sajandil hakati seda üha enam tarvitama ametliku keelena, kuni haridusminister Geórgios Rállis tunnistas 1976. aastal rahvakreeka keele Kreeka ametlikuks keeleks. 1982. aastal kaotati peaminister Andréas Papandréou korraldusega nii rahva- kui ka puhastatud kreeka keele polütooniline ortograafia. Katharévousa't kujundas intellektuaalne ja revolutsiooniline juhtfiguur Adamántios Koraís (1748–1833). Montpellier' Ülikooli lõpetanud Koraís veetis suurema osa oma elust Pariisis pagenduses. Olles klassikaliste keelte ja kultuuri õpetlane, tundis ta vastikust bütsantslike väärtushinnangute ja nende hilisemate mõjude vastu kreeka ühiskonnas. Ta oli Osmanite riigile alluva vaimulikkonna raevukas kriitik. Ta oli veendunud, et haridus on Kreeka vabastamise eeltingimus. Osa katharévousa eesmärgist oli vahendada arhaistide võitlust modernistidega; esimesed eelistasid täielikku tagasipöördumist arhailiste keelevormide juurde. vanakreeka keel rahvakreeka keel
Tallinna Poksiklubi

Tallinna Poksiklubi (lühendatult TPK) oli 1929–1940 Tallinnas poksiga tegelev spordiklubi. TPK asutati 9. mail 1929. TPK esimene esimees oli Valter Eenmaa.[viide?] Eesti sport läbi aegade. Tallinn: Inreko Press, 1996. Lk 190
Yukon

Yukon on Kanada 1. järgu haldusüksus (föderaalvalitsuse otsevalitsuse alla kuuluv ala). See on Kanada kolmest territooriumist läänepoolseim ning pindalalt kõige väiksem territoorium. Ühtlasi on see ka Kanada hõredaima asustusega piirkond ning 2020. aastal elas seal 42 052 inimest. Yukon asub riigi loodeosas ja piirneb läänes Ameerika Ühendriikide Alaska osariigiga, idas Loodealade ja lõunas Briti Columbiaga. Ala moodustati 13. juunil 1898, mil see lahutati Loodealadest. Aastatel 1898–2003 oli haldusüksuse ametlik nimi Yukoni ala (Yukon Territory). Yukoni ametlikud keeled on inglise ja prantsuse keel, kuid Yukoni valitsus tunnustab ka kohalike põlisrahvaste keeli. Yukonis asub Mount Logan, mis on Kanada kõrgeim ning Põhja-Ameerika kõrguselt teine mäetipp. Enamik Yukoni territooriumist on subarktilise kliimaga, mida iseloomustab pikk ja külm talv ja lühike soe suvi. Põhja-Jäämere äärsetel aladel on tundra. Yukon asub ajavööndis UTC−7:00. Slimsi jõgi Canada 2021 Census, vaadatud 18.08.2022. "Population and dwelling counts, for Canada, provinces and territories, 2016 and 2011 censuses – 100% data". Statistics Canada. Vaadatud 20. november 2020. "Fantastic Yukon Facts". Yukon Travel. Vaadatud 20. november 2020. Yukoni valitsuse koduleht
Põltsamaa Spordiselts Sport

Põltsamaa Spordiselts Sport oli 1930–1940 Põltsamaal tegutsenud spordiselts. Selts asutati 13. oktoobril 1930. Tänapäeval tegutseb Põltsamaal SA Põltsamaa Sport. Eesti sport läbi aegade. Tallinn: Inreko Press, 1996. Lk 190
Bukranionfriis

Bukranionfriis on friis, millel esineb bukranionimotiiv. Kreeka klassikalises arhitektuuris asetseb bukranion metoopidel dooria orderis, hilisemas arhitektuuris esineb ka bukranioni vaheldamist girlandidega. Uusaegsed esimesed bukranionfriisid leiab alates renessanssarhitektuurist. Bukranionfriisi leiab ka klassitsismis ja historitsismis. Bukranion Friis
Tallinna Spordipressi Klubi

Tallinna Spordipressi Klubi (lühendatult TSK) oli 1932–1940 Tallinnas spordiajakirjandusega tegelev organisatsioon. TSK asutati 31. mail 1932. Asutajaliikmeid oli kuus: Oskar Lõvi, Ilmar Peterson, Georg Pärnpuu, Henno Rahamägi, Boris Trall ja Erich Remmelgas. TSK esimeheks valiti Oskar Lõvi. Eesti sport läbi aegade. Tallinn: Inreko Press, 1996. Lk 190 https://www.postimees.ee/2533311/spordiajakirjandus-enne-meie-aega-4-tsk-tallinna-spordipressi-klubi (vaadatud 28.08.2018)
Butrimonysi vald

Butrimonysi vald (leedu keeles Butrimonių seniūnija) on 2. järgu haldusüksus (vald) Leedus Alytuse rajooni territooriumil. Valla pindala on 77 km². 2011. aasta seisuga elas vallas 2098 inimest. Valla keskus on Butrimonysi alev, kus aastal 2011 oli 941 elanikku. Vallamaja asub aadressil Vytauto g. 31. Vallavanem on Algirdas Jusa. http://www.dainavoskrastas.lt/vietoves/butrimoniu-seniunija/ Butrimonių seniūnija. Alytaus rajono savivaldybė , vaadatud 28.08.2018. 2011 m. surašymas. Lietuvos statistikos departamentas, vaadatud 28.08.2018.
Kanteletar

"Kanteletar" on Elias Lönnroti kogutud ja koostatud soome rahvalaulude kogumik. See ilmus aastatel 1840–1841. Laulud on loodud niinimetatud Kalevala-mõõdus. Kogumik sisaldab 662 laulu ja nendes on kokku 22 201 värssi. Kogumikku peetakse soome rahvuseepose "Kalevala" sõsarteoseks (soome keeles sisarteos). August Anni (Annist). Kanteletar. Soome antoloogia I ja II. 1930–31
Vremja

"Vremja" (vene keeles "Время" 'aeg') on Venemaa igaõhtune uudistesaade, mis on eetris Pervõi Kanalis. Esimene saade oli eetris 1. jaanuaril 1968. Nõukogude Liidu ajal oli see riigi tähtsaim uudistesaade. Esmaspäevast laupäevani kestab üks uudistesaade umbes 30 minutit. Pühapäevane saade kestab umbes 1 tund ja 30 minutit.
Punia vald

Punia vald (leedu keeles Punios seniūnija) on 2. järgu haldusüksus (vald) Leedus Alytuse rajooni territooriumil. Valla pindala on 78 km². 2011. aasta seisuga elas vallas 2271 inimest. Valla keskus on Punia küla, kus aastal 2011 oli 941 elanikku. Vallamaja asub aadressil Kauno g. 3, vallavanem on Gintautas Laukaitis. Lisaks küladele asub vallas veel Vaišupise huutor, kus aastal 2011 oli kolm elanikku. http://www.dainavoskrastas.lt/vietoves/punios-seniunija/ Punios seniūnija. Alytaus rajono savivaldybė , vaadatud 28.08.2018. 2011 m. surašymas. Lietuvos statistikos departamentas, vaadatud 28.08.2018.
Martin Lutheri väike katekismus

"Martin Lutheri väike katekismus" (lühemalt "Väike katekismus"; saksa keeles "Der Kleine Katechismus") on Martin Lutheri koostatud luteri usu kokkuvõtlik käsiraamat (katekismus); ühtlasi Lutheri tuntuim teos. Raamat avaldati 1529. Raamat koosneb sissejuhatusest ("Enchiridion") ja viiest peatükist. "Martin Lutheri suur katekismus" Väikesest katekismusest EELK kodulehel
Pivašiūnai vald

Pivašiūnai vald (leedu keeles Pivašiūnų seniūnija) on 2. järgu haldusüksus (vald) Leedus Alytuse rajooni territooriumil. Valla pindala on 108 km². 2011. aasta seisuga elas vallas 1653 inimest. Valla keskus on Pivašiūnai küla. Vallamaja asub aadressil Trakų g. 51, vallavanem on Rima Čelkonienė. http://www.dainavoskrastas.lt/vietoves/pivasiunu-seniunija/ Pivašiūnų seniūnija. Alytaus rajono savivaldybė , vaadatud 28.08.2018. 2011 m. surašymas. Lietuvos statistikos departamentas, vaadatud 28.08.2018.
Hilton Garden Inn Tirana

Hilton Garden Inn Tirana on hotell, mis asub Tiranas Albaanias, Lana jõe kaldal ja 18 kilomeetri kaugusel lennujaamast. Hotell kuulub Hilton Garden Inni brändi, mis omakorda kuulub Hilton Worldwide'i hotellikontserni. Tegu on ainukese Hilton Worldwide hotelliketti kuuluva hotelliga Albaanias.
Hilton Buenos Aires

Hilton Buenos Aires on viietärnihotell, mis asub Argentina pealinnas Buenos Aireses. Hotell kuulub Hilton Worldwide'i hotelliketti. Hotell avati 2000. aasta jaanuaris.
Adamántios Koraís

Adamántios Koraís või Koraïs (kreeka keeles Ἀδαμάντιος Κοραῆς, ladina keeles Adamantius Coræs; prantsuse keeles Adamance Coray; 27. aprill 1748 – 6. aprill 1833) oli kreeka õpetlane, keda on peetud kaasaegse kreeka kirjanduse alusepanijaks ja Kreeka valgustuse juhtfiguuriks. Tema tegevus sillutas teed Kreeka Vabadussõjale ja puhastatud kreeka keelele, mida tuntakse katharévousa'na. Tema mõju tänapäeva kreeka keelele ja kultuurile on võrreldud itaallase Dante Alighieri ja sakslase Martin Lutheri mõjuga oma rahva keelele ja kultuurile. Koraís sündis 1748. aastal Smirnis (İzmir), mis oli tollal kreeklastega asustatud rannikulinn Egeuse mere ääres Osmanite riigis. Ta suundus pärast õpinguid kohalikus Evangeelses Koolis Prantsusmaale, kus õppis Montpellier' Ülikoolis aastatel 1782–1787 meditsiini. Edasi elas ta pagenduses Pariisis ning vaimustus valgustusajastu hariduslikust poolest ja Prantsuse revolutsiooni vaadetest seoses liberalismiga. Ta imetles Ameerika riigimeest Thomas Jeffersoni ning pidas temaga kirjavahetust. Koraís suri 84-aastaselt Pariisis, kuid tema säilmed saadeti matmiseks kodumaale Kreekasse.
Siksakfriis

Siksakfriis või siksakvööt (prantsuse keeles bâtons-rompus, bâtons brisés, zigzags, inglise keeles chevron moulding, zig-zag moulding) on ehisliist, mille ornamendi moodustab perioodiliselt vastupidistes suundades murtud, siksakiliselt looklev ümarvööt või ümarvöödid siksakis mitmekaupa reas. See on iseloomulik kaunistuselement romaani arhitektuuris, väga omane 11.–12. sajandi Inglismaa arhitektuurile (nn normanni stiil, Norman architecture), aga seda kohtab ka Saksamaa ja Prantsusmaa romaanikas (ehitised Wormsis, Bambergis, Tulle'is jne). Võib kaunistada portaalide palestikke, arhivolte, võlviroideid ja aknaraamistusi. Kirikuportaal Guiting Poweris, Gloucestershire, 11.-12. sajand Tellisportaal siksakvöötidega arhivoldi kaartel, St Bees Priory, Cumbria, u 1160 Durhami katedraali Galilea kabel, u 1170 Durhami katedraali trifoorium, valgmik ja võlvid Wormsi toomkiriku läänekoor, 12. sajandi lõpp Püha Leonhardi kiriku Palverändurite portaal, Frankfurt Maini ääres Siksakvööt Tulle'i katedraali võlvidel, Akvitaania Sakkfriis Saehammasfriis Romaani arhitektuur https://fr.wikisource.org/wiki/Dictionnaire_raisonn%C3%A9_de_l%E2%80%99architecture_fran%C3%A7aise_du_XIe_au_XVIe_si%C3%A8cle/B%C3%A2tons-rompus,_zigzags https://en.wikisource.org/wiki/Cassell%27s_Illustrated_History_of_England/Volume_1/Chapter_45 https://en.wikisource.org/wiki/Notes_on_the_churches_in_the_counties_of_Kent,_Sussex,_and_Surrey/Sussex/Notes_on_the_Churches
Dagestan (selts)

Dagestan on[küsitav] Tallinnas tegutsev kultuuriselts, mis ühendab kõiki Eestis elavaid Dagestani rahvaid. Seltsi esimees on Edik Perimov. Seltsi kokkusaamiskoht on kohvik Lezginka. Eesti rahvaste raamat: rahvusvähemused, -rühmad ja -killud. Koostanud ja toimetanud Jüri Viikberg. Tallinn, Eesti Entsüklopeediakirjastus, 1999. Lk. 287
Natalia Mäting

Natalia Mäting (sündinud Hissamutdinova; 16. november 1983 Kohtla-Järve) on endine Eesti ujuja. Eesti parim naisujuja aastatel 1998, 1999, 2002, 2003 ja 2006. Aastast 2012 elanud ja töötanud Soomes. 2002 Eesti Vabariigi spordipreemia (silmapaistvate saavutuste eest ujumises) "HISSAMUTDINOVA, NATALIA". ESBL. Vaadatud 28.08.2018. Biograafia ESBL-is